CELEX: 62011CA0147
Language: hu
Date: 2012-09-06 00:00:00
Title: C-147/11. és C-148/11. sz. egyesített ügyek: A Bíróság (harmadik tanács) 2012. szeptember 6-i ítélete (az Upper Tribunal (Egyesült Királyság) előzetes döntéshozatal iránti kérelme) — Secretary of State for Work and Pensions kontra Lucja Czop (C-147/11), Margita Punakova (C-148/11) (1612/68/EGK rendelet — 2004/38/EK irányelv — A huzamos tartózkodás joga — Szociális segítségnyújtás — Gyermek felügyelete — A származási állam az Unióhoz történő csatlakozása előtti tartózkodás)

27.10.2012   
            
            
               HU
            
            
               Az Európai Unió Hivatalos Lapja
            
            
               C 331/8
            
         
      A Bíróság (harmadik tanács) 2012. szeptember 6-i ítélete (az Upper Tribunal (Egyesült Királyság) előzetes döntéshozatal iránti kérelme) — Secretary of State for Work and Pensions kontra Lucja Czop (C-147/11), Margita Punakova (C-148/11)
      (C-147/11. és C-148/11. sz. egyesített ügyek) (1)
      
      (1612/68/EGK rendelet - 2004/38/EK irányelv - A huzamos tartózkodás joga - Szociális segítségnyújtás - Gyermek felügyelete - A származási állam az Unióhoz történő csatlakozása előtti tartózkodás)
      (2012/C 331/11)
      Az eljárás nyelve: angol
      
         A kérdést előterjesztő bíróság
      
      Upper Tribunal
      
         Az alapeljárás felei
      
      
         Felperes: Secretary of State for Work and Pensions
      
         Alperesek: Lucja Czop (C-147/11), Margita Punakova (C-148/11)
      
         Tárgy
      
      Előzetes döntéshozatal iránti kérelem — Upper Tribunal — A munkavállalók Közösségen belüli szabad mozgásáról szóló, 1968. október 15-i 1612/68/EGK tanácsi rendelet (HL L 257., 2. o.; magyar nyelvű különkiadás 5. fejezet, 1. kötet, 15. o) 12. cikkének és az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról szóló, 2004. április 29-i 2004/38/EK európai parlamenti és tanácsi irányelv (HL L 158., 77. o.; magyar nyelvű különkiadás: 5. fejezet, 5. kötet, 46. o.; helyesbítve: HL 2009. L 274., 47. o.) 16. cikke (1) bekezdésének értelmezése — Lengyelország csatlakozását megelőzően Lengyelországból az Egyesült Királyságba költöző olyan lengyel állampolgár tartózkodáshoz való joga, aki a csatlakozást követően, kevesebb mint egy éven keresztül önálló vállalkozói tevékenységet gyakorolt és aki olyan gyermek felügyeletét látja el, aki a felperes önálló vállalkozói tevékenységének ideje alatt kezdte meg általános tanulmányait.
      
         Rendelkező rész
      
      A munkavállalók Közösségen belüli szabad mozgásáról szóló, 1968. október 15-i 1612/68/EGK tanácsi rendelet 12. cikkét akként kell értelmezni, hogy az biztosítja a migráns munkavállaló, illetve az egykori migráns munkavállaló fogadó tagállamban tanulmányokat folytató gyermekének tényleges felügyeletét ellátó személy részére a tartózkodás jogát ezen állam területén, azonban e cikk nem értelmezhető úgy, hogy az ilyen jogot biztosítana az önálló vállalkozó gyermekének tényleges felügyeletét ellátó személynek.
      Az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról, valamint az 1612/68/EGK rendelet módosításáról, továbbá a 64/221/EGK, a 68/360/EGK, a 72/194/EGK, a 73/148/EGK, a 75/34/EGK, a 75/35/EGK, a 90/364/EGK, a 90/365/EGK és a 93/96/EGK irányelv hatályon kívül helyezéséről szóló, 2004. április 29-i 2004/38/EK európai parlamenti és tanácsi irányelv 16. cikkének (1) bekezdését akként kell értelmezni, hogy az Unióhoz újonnan csatlakozott tagállam uniós polgár állampolgára e rendelkezés alapján hivatkozhat a huzamos tartózkodás jogára, amennyiben a fogadó államban megszakítás nélkül több mint öt éven át tartózkodott, amely időszak egy része az elsőként említett állam uniós csatlakozása előtt telt el, amennyiben a tartózkodás megfelelt a 2004/38 irányelv 7. cikkének (1) bekezdésében meghatározott feltételeknek.
      
         (1)  HL C 152, 2011.5.21.